Illum, il-Kunsill u r-rappreżentanti tal-gvernijiet tal-istati membri approvaw konklużjonijiet dwar ir-rwol tal-UE fit-tisħiħ tal-Organizzazzjoni Dinjija tas-Saħħa (WHO). Il-konklużjonijiet jirrikonoxxu r-rwol ċentrali tad-WHO bħala l-awtorità li tmexxi u li tikkoordina l-indirizzar tal-isfidi globali tas-saħħa. Fl-istess ħin, ifakkru li matul ħafna pandemiji l-aspettattivi dwar id-WHO ħafna drabi kienu akbar mill-kapaċitajiet tagħha u l-abbiltà tagħha li tappoġġa l-istati membri tagħha fl-iżvilupp ta' sistemi tas-saħħa b'saħħithom u reżiljenti. Il-Kunsill u r-rappreżentanti tal-gvernijiet tal-istati membri jesprimu l-impenn tagħhom li jassumu rwol proattiv, ta' koordinazzjoni u ta' tmexxija fi proċess inklużiv immirat lejn it-tisħiħ tas-sigurtà tas-saħħa globali u d-WHO, b'mod partikolari l-kapaċità ta' din tal-aħħar fit-tħejjija u r-rispons f'emerġenzi tas-saħħa. Il-konklużjonijiet jagħtu wkoll suġġerimenti għal miżuri li jistgħu jiġu previsti biex tkompli tissaħħaħ id-WHO. Dawk is-suġġerimenti huma mingħajr preġudizzju għar-reviżjonijiet u l-evalwazzjonijiet li għaddejjin tad-WHO, u jinkludu: reviżjoni tas-sistema ta' twissija għal dikjarazzjoni ta' Emerġenza tas-Saħħa Pubblika ta' Rilevanza Internazzjonali biex tippermetti livelli differenzjati ta' twissija distinzjoni bejn restrizzjonijiet fuq l-ivvjaġġar u dawk kummerċjali skont ir-Regolamenti Internazzjonali tas-Saħħa (IHR) sabiex tiġi evitata ħsara bla bżonn lill-ekonomiji il-possibbiltà ta' valutazzjoni epidemjoloġika indipendenti fuq il-post f'żoni ta' riskju għoli f'kollaborazzjoni mill-qrib mal-istat parti aktar trasparenza dwar il-konformità nazzjonali mal-IHR Il-konklużjonijiet ġew approvati permezz ta' proċedura bil-miktub. Test tal-konklużjonijiet approvati tal-Kunsill u tar-Rappreżentanti tal-Gvernijiet tal-istati membri dwar ir-rwol tal-UE fit-tisħiħ tal-Organizzazzjoni Dinjija tas-Saħħa, 27 ta' Ottubru 2020 Il-pandemija tal-coronavirus COVID-19 u r-rispons tal-UE (informazzjoni ġenerali)